CELEX: 32021R0810
Language: hr
Date: 2021-05-20 00:00:00
Title: Provedbena uredba Komisije (EU) 2021/810 оd 20. svibnja 2021. o izmjeni Provedbene uredbe (EU) 2021/808 u pogledu prijelaznih odredaba za određene tvari navedene u Prilogu II. Odluci 2002/657/EZ (Tekst značajan za EGP)

21.5.2021   
               
               
                  HR
               
               
                  Službeni list Europske unije
               
               
                  L 180/112
               
            
         PROVEDBENA UREDBA KOMISIJE (EU) 2021/810
         оd 20. svibnja 2021.
         o izmjeni Provedbene uredbe (EU) 2021/2021/808 u pogledu prijelaznih odredaba za određene tvari navedene u Prilogu II. Odluci 2002/657/EZ
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 34. stavak 6.,
         budući da:
         
                     (1)
                  
                  
                     Provedbenom uredbom Komisije 2021/2021/808 (2) stavlja se izvan snage, među ostalim, Odluka Komisije 2002/657/EZ (3). Člankom 4. te odluke u vezi s njezinim Prilogom II. utvrđene su najmanje zahtijevane granice učinkovitosti za farmakološki djelatne tvari kloramfenikol, metaboliti nitrofurana, medroksiprogesteron acetat i malahitno zelenilo u određenim matricama.
                  
               
                     (2)
                  
                  
                     Člankom 8. Uredbe Komisije (EU) 2019/1871 (4) utvrđuju se prijelazne odredbe u pogledu referentnih vrijednosti za poduzimanje mjera za zabranjene farmakološki djelatne tvari. Najmanje zahtijevane granice učinkovitosti za kloramfenikol, metabolite nitrofurana te zbroj malahitnog zelenila i leukomalahitnog zelenila iz Priloga II. Odluci 2002/657/EZ trebalo bi primjenjivati kao referentne vrijednosti za poduzimanje mjera za hranu životinjskog podrijetla uvezenu iz trećih zemalja i za hranu životinjskog podrijetla proizvedenu u Uniji do 27. studenoga 2022.
                  
               
                     (3)
                  
                  
                     Prilog II. Odluci 2002/657/EZ stoga bi se trebao za potrebe iz članka 8. Uredbe (EU) 2019/1871 i dalje primjenjivati do 27. studenoga 2022.
                  
               
                     (4)
                  
                  
                     Kako bi se održao kontinuitet, ova bi se Uredba trebala primjenjivati od istog datuma kao i Provedbena uredba (EU) 2021/2021/808.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Članak 7. Provedbene uredbe (EU) 2021/2021/808 zamjenjuje se sljedećim:
            
               
                  „Članak 7.
                  Stavljanja izvan snage i prijelazne mjere
                  Odluke 2002/657/EZ i 98/179/EZ stavljaju se izvan snage od datuma stupanja na snagu ove Uredbe.
                  Međutim, zahtjevi utvrđeni u točkama 2. i 3. Priloga I. Odluci 2002/657/EZ nastavljaju se primjenjivati na metode koje su validirane prije datuma stupanja na snagu ove Uredbe do 10. lipnja 2026.
                  Za potrebe iz članka 8. drugog stavka Uredbe (EU) 2019/1871, Prilog II. Odluci 2002/657/EZ nastavlja se primjenjivati do 27. studenoga 2022.”.
               
            
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. svibnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 95, 7.4.2017., str. 1.
         
         
            (2)  Provedbena uredba Komisije (EU) 2021/2021/808 od 22. ožujka 2021. o provođenju analitičkih metoda za rezidue farmakološki djelatnih tvari koje se upotrebljavaju na životinjama koje se koriste za proizvodnju hrane i o tumačenju rezultata kao i o metodama koje treba primjenjivati za uzorkovanje te o stavljanju izvan snage odluka 2002/657/EZ i 98/179/EZ (vidjeti stranicu 84 ovoga Službenog lista).
         
            (3)  Odluka Komisije 2002/657/EZ od 14. kolovoza 2002. o primjeni Direktive Vijeća 96/23/EZ o provođenju analitičkih metoda i tumačenju rezultata (SL L 221, 17.8.2002., str. 8.).
         
            (4)  Uredba Komisije (EU) 2019/1871 od 7. studenoga 2019. o referentnim vrijednostima za poduzimanje mjera za neodobrene farmakološki djelatne tvari prisutne u hrani životinjskog podrijetla i stavljanju izvan snage Odluke 2005/34/EZ (SL L 289, 8.11.2019., str. 41.).